###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. november 15-én** megtartott üléséről (**2017/XIV. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Dr. Kanász‑Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Dr. Kovács László képviselők

Dr. Czap Enikő aljegyző, Kovács Szilvia alpolgármester, Dr. Bukács Annamária irodavezető,  Nyester Ferenc önkormányzati tanácsadó, Sipos Mariann gazdálkodási csoportvezető, Gulyás Ferencné a Madarász Imre Egyesített Óvoda vezetője, Andrási Zoltán a Karcagi "Erőforrás" Kft. ügyvezetője, Kurucz István bizottsági tag, Karcag TV, Balogh Andrea a Karcagi Hírmondó főszerkesztője, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvezető

**Távolmaradt:**  Molnár Pál képviselő, Rózsa Sándor jegyző

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 10 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a 2015. évi Milánói Világkiállítás magyar pavilonjának újjáépítéséhez szükséges tervezési szerződés megkötésére | Dobos László polgármester |
| 1. Javaslat a 2015. évi Milánói Világkiállítás magyar pavilonja újjáépítésének kivitelezéséhez szükséges műszaki ellenőri megbízási szerződés megkötésére | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 10igen szavazat, nemleges szavazat, tartózkodás nem volt

**275/2017. (XI.15.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. november 15-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendi pontok megtárgyalására.

|  |  |
| --- | --- |
| **1. napirendi pont:** | Javaslat a 2015. évi Milánói Világkiállítás magyar pavilonjának újjáépítéséhez szükséges tervezési szerződés megkötésére |

**Dobos László polgármester:** A 2015. évi Milánói Világkiállítás magyar pavilon újjáépítéséhez szükséges Építészeti-műszaki dokumentáció elkészítéséhez kapcsolódó tervezési szerződés megkötése vált szükségessé. A beérkezett ajánlatok közül az Építészeti és Mérnöki Műhely Kft. által adott bruttó 47.097.950 Ft a legalacsonyabb, így javasolta ezen ajánlattevővel a tervezési szerződés megkötését.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság mind a két napirendet megtárgyalta, támogatta és a képviselő-testületnek elfogadásra javasolta.

Kérdés, észrevétel nem hangzott el.

**Dobos László polgármester:** Bejelentette, hogy az összeghatárra való tekintettel név szerinti, minősített szavazás szükséges. Ismertette a név szerinti szavazás módját.

***– A név szerinti szavazásról szóló irat a jegyzőkönyvhöz csatolva. –***

**Dobos László polgármester:** A szavazást követően megállapította, hogy a képviselő‑testület egyhangúan, – 10 igen szavazattal, nem szavazat és tartózkodás nélkül – fogadta el a határozati javaslatot.

**276/2017. (XI. 15.) „kt.” sz. határozat**

**a 2015. évi Milánói Világkiállítás magyar pavilonjának újjáépítéséhez szükséges tervezési szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, figyelemmel a 2015. évi Milánói Világkiállítás magyar pavilonjának Magyarországon történő elhelyezéséről szóló 1130/2017. (III.20.) Korm. határozat 3. pontjában foglaltakra az alábbiak szerint dönt:

1. Karcag Városi Önkormányzat tervezési szerződést köt az Építészeti és Mérnöki Műhely Kft.-vel (5600 Békéscsaba, Dr. Becsey Oszkár u. 10-12.) a Milánóban lebontásra került magyar pavilon újjáépítéshez szükséges Építészeti-műszaki dokumentáció elkészítésére, ill. kiviteli szintű dokumentáció, árazott és árazatlan tételes költségvetés együttes elkészítésére. A tervezési díj 37.085.000 Ft + 10.012.950 Ft ÁFA, összesen bruttó 47.097.950 Ft, amely magában foglalja a szerzői jogok átruházásának ellenértékét az Önkormányzat részére.
2. A Képviselő-testület felhatalmazza a Karcag Városi Önkormányzat Polgármesterét, hogy a Tervezési szerződést és annak esetleges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Építészeti és Mérnöki Műhely Kft 5600 Békéscsaba, Dr. Becsey Oszkár u. 10-12.

|  |  |
| --- | --- |
| **2. napirendi pont:** | Javaslat a 2015. évi Milánói Világkiállítás magyar pavilonja újjáépítésének kivitelezéséhez szükséges műszaki ellenőri megbízási szerződés megkötésére |

**Dobos László polgármester:** A kivitelezéséhez szükséges műszaki ellenőri megbízási szerződés megkötése is. A beérkezett ajánlatok közül az Work-Metall Trans Kft. által adott bruttó 19.939.000 Ft a legalacsonyabb, így javasolta ezen ajánlattevővel a megbízási szerződés megkötését.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**277/2017. (XI. 15.) „kt.” sz. határozat**

**a 2015. évi Milánói Világkiállítás magyar pavilonja újjáépítésének kivitelezéséhez szükséges műszaki ellenőri megbízási szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, figyelemmel a 2015. évi Milánói Világkiállítás magyar pavilonjának Magyarországon történő elhelyezéséről szóló 1130/2017. (III.20.) Korm. határozat 3. pontjában foglaltakra az alábbiak szerint dönt:

1. Karcag Városi Önkormányzat megbízási szerződést köt a Work-Metall Trans Kft.-vel (5553 Kondoros, Csabai út 49.) a Milánóban lebontásra került magyar pavilon újjáépítésének kivitelezéséhez kapcsolódó építési műszaki ellenőri feladatok ellátására. A megbízási díj 15.700.000 Ft + 4.239.000 Ft ÁFA, összesen bruttó 19.939.000 Ft.
2. A Képviselő-testület felhatalmazza a Karcag Városi Önkormányzat Polgármesterét, hogy a Megbízási szerződést és annak esetleges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Work-Metall Trans Kft 5553 Kondoros, Csabai út 49.

**Dobos László polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb, munkaterv szerint

**2017. november 30-án (csütörtökön) 15 órai kezdettel,**

közmeghallgatással egybekötve ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  | **Rózsa Sándor**  **jegyző helyett:** |
|  |  |
|  |  |
| **(: Dobos László :)** | **(:Dr. Czap Enikő:)** |
| polgármester | aljegyző |